سید غلام نبی فائی

سید غلام نبی فائی جموں و کشمیر میں پیدا ہونے والے نسلاً کشمیری امریکی شہری ہیں، جنہیں امریکا میں سزا ہوئی۔
ان کو 19 جولائی 2011ء میں فیڈرل بیورو تحقیقات نے گرفتار کیا۔انہیں پاکستانی انٹیلیجنس (آئی ایس آئی) سے بھیجے گئے 3.5 ملین کی رقم کو چھپانے کے الزام میں گرفتار کیا گیا۔ اُن پر الزام تھا کہ یہ رقم وہ امریکی سیاست دانوں میں کشمیر کے حوالے سے لابنگ کرنے کے لیے استعمال میں لائے۔سید غلام نبی فائی کو فارن ایجنٹ رجسٹریشن ایکٹ کے تحت گرفتار کیا گیا۔ 
ان کی گرفتاری ایسے وقت میں ہوئی جب پاکستان اور امریکا کے حالات میں پاکستان میں اسامہ بن لادن ہلاکت کے بعد کشیدگی پیدا ہو چکی تھی اور امریکی وزیر خارجہ ہیلری کلنٹن بھارت کے دورہ پر تھیں۔
7دسمبر 2011ء کو فائی کو سازش اور ٹیکس چوری دونوں کے الزامات میں مجرم ٹھہرایا گیا۔
مارچ 2012ء میں انہیں آئی ایس آئی کے فنڈ پر کشمیر پر غیر قانونی لابنگ کی کوششوں کے لیے امریکی عدالت نے دو سال کی قید کی سزا سنائی تھی۔

ابتدائی زندگی 
فائی ودان گاؤں ڈسرکٹ بڈگام جموں اور کشمیر میں پیدا ہوئے جو بھارت کے زیر انتظام کشمیر میں ہے۔ انہوں نے سری نگر کے پرتاپ کالج سے گریجویشن کی۔۔ انہوں نے علی گڑھ یونیورسٹی سے ایم - اے مکمل کیا اورپھر وہ سکالر شپ پر مکہ سعودی عرب چلے گئے۔
ریاست ہائے متحدہ امریکا منتقل ہونے کے بعد 1977ء میں سعودی عرب میں ماس کیمونی کیشن میں پی ایچ ڈی ٹمپل یونیورسٹی پنسلوانیا کے ذریعے ٹی وی پروگرام پر شروع کی مگر پی ایچ ڈی پروگرام کو مکمل نہیں کیا اور کوئی ڈگری حاصل نہ کی۔
لیکن ابھی تک انہیں ایف بی آئی اور دیگر قانون نافذ کرنے والے اداروں کے سرکاری خطوط و بیانات میں "ڈاکٹر فائی" کہا جاتا ہے۔
فائی کشمیری ریاست ، ریاست ہائے متحدہ کونسل (کے اے سی) کا ایک ایگزیکٹو ڈائریکٹر تھے۔ یہ جموں و کشمیر کے عوام کے حق خود مختاری پر مبنی ایک تنظیم تھی جسے کچھ کشمیری لوگوں نے مل کر تشکیل دیا تھا اور اس کی بنیاد واشنگٹن ڈی سی میں رکھی گئی تھی۔

حوالہ جات

بیرونی روابط 
 Two Charged with Conspiring to Act as Unregistered Agents of Pakistani Government، FBI Press release
 United States of America v. Syed Ghulam Nabi Fai and Zaheer Ahmad
 Kashmiri American Council
 U.S. Representative Dan Burton's comments on Fai's arrest
 U.S. representative Joseph Pitts letter about Fai published in Intelligencer journal
 Profile: Ghulam Nabi Fai، برطانوی نشریاتی ادارہ
 Nabi-Fai, Ghulam: The people of Kashmir must be allowed to vote on their own future، The Guardian, 2010-08-31
 Edward Hasbrouck: Kashmiri-American leader charged with failing to register as a "Foreign Agent"

1949ء کی پیدائشیں
امریکی زیر حراست اور قیدی شخصیات
امریکی مسلمان
بقید حیات شخصیات
بھارت ریاستہائے متحدہ تعلقات
بھارتی مسلم شخصیات
پاکستان ریاستہائے متحدہ تعلقات
جماعت اسلامی
جماعت اسلامی پاکستان
ضلع ڈگام کی شخصیات
ریاستہائے متحدہ کو بھارتی تارکین وطن
فیئرفیکس، ورجینیا کی شخصیات
ایف بی آئی
جامعہ علی گڑھ کے فضلا
کشمیری مسلم
ٹیکس جرائم کی مرتکب امریکی شخصیات